VEGA og Live Nation præsenterer

**Alter Bridge uddeler hardrock-lussinger i VEGA**

*Mandag den 21. november er der gode motionsmuligheder for nakkemusklerne. Alter Brigde indtager store nemlig Store VEGA med deres melodiske hardrock.*

Det amerikanske rockband Alter Bridge har siden starten i 2004 imponeret med deres hårdt rockede og melodiske numre som bl.a. tæller "[Open your Eyes](http://www.youtube.com/watch?v=8eYHvrgPqQ0)", "[Rise Today](http://www.youtube.com/watch?v=ZYG3BPvFOgs)" og ”[Addicted to Pain](https://www.youtube.com/watch?v=7M9QxzpTjec)”.

**Tidligere Creed-medlemmer**
Da rockgruppen Creed lagde instrumenterne på hylden i 2004, dannede bandets tre medlemmer Mark Tremonti (der netop har begejstret COPENHELL-publikkummet med sit soloprojekt, Tremonti), Scott Phillips og Brian Marshall, uden forsanger Scott Stapp, bandet Alter Bridge. De tre medlemmer fik derudover Slashs faste sanger, Myles Kennedy, med som forsanger i bandet.

Kennedy er kendt for sin storladne vokal samt sin personlige tilgang til sangskrivning med tekster, der ofte handler om svære perioder i sangerens liv.

**Fremragende materiale og bagkatalog**
Alter Bridge udgav deres seneste album *Fortress* i 2013 og det imponerede hos anmelderne.

Gaffa gav det 5/6 stjerner og følgende afsluttende bemærkning.

”*Alter Bridge kan dog også få magien til at fungere med mere subtile virkemidler som på den fremragende Lover. En seriøs kandidat, når årets album skal kåres*.”

**Fakta om koncerten**:

Alter Bridge (US)

Mandag den 21. november kl. 20.00

Store VEGA, Enghavevej 40, 1674 København V

Billetpris: 350 kr. + gebyr
Billetsalget starter fredag d. 8. juli via vega.dk og Ticketmaster.